Maand: Augustus 2012	RESULTAAT, PROSES, IDENTITEIT en GELUK	SATERDAG 11 AUGUSTUS 2012
RESULTAAT is wat saak maak. En met RESULTAAT word nie net bedoel die bewerkings wat gemaak word die dag na jou dood nie, maar die resultaat van elke taak, elke onderneming, elke projek wat jy aanpak.
PROSES is wat RESULTAAT voorafgaan. PROSES is óf bevorderlik vir goeie RESULTAAT, óf dis nie bevorderlik daarvoor nie.
IDENTITEIT is wat jou in staat stel om te funksioneer in die tyd en plek waar jy gebore is, of waar jy jouself bevind as volwassene. Jou IDENTITEIT is goed genoeg as dit jou in staat stel, (1) om te oorleef, en (2) om goeie RESULTAAT na te streef.
GELUK is een van die menslike kondisies wat PROSES die moeite werd kan maak. Enige iets wat jou gelukkig maak, kan derhalwe gesien word as iets wat die PROSES meer bevorderlik maak vir goeie RESULTAAT.
OM GELUKKIG TE WEES maak dit meer waarskynlik – hoewel nie noodwendig altyd nie – dat die PROSES bevorderlik sal wees vir goeie RESULTAAT.
Ek het hierdie week my kantoorspasie begin oorskuif na ’n huis so vyftig meter van my ou woonstel af. Die nuwe plek – eintlik net twee leë vertrekke op die tweede verdieping van ’n huis waar die eienaars so een keer elke twee maande kom oornag as hulle besigheid in die stad het – is orraait, maar nie perfek nie.
“Die resultaat van die proses is wat uiteindelik belangrik is, en die plek is goed genoeg om ten minste nie die proses te ondermyn nie,” het ek gedink op pad terug huis toe vroeg vanaand.
Gepubliseer op 11/08/201225/03/2017Kategorieë Einde van my jeug – 2012	Trots aangedrewe deur WordPress